
        Către,

AL 
CAMEREI DEPUTAȚILOR



Vă înaintăm, alăturat, raportul asupra Propunerii legislative pentru modificarea şi completarea art.27 din Ordonanţa nr.2/2001 privind regimul juridic al contravenţiilor, cu modificările şi completările ulterioare, transmisă spre dezbatere în fond Comisiei juridice, de disciplină și imunități cu adresa nr. Plx. 113 din 2 martie 2026. 
	În raport cu obiectul și conținutul său, inițiativa legislativă face parte din categoria legilor ordinare.






PREŞEDINTE

Prof. Univ. Dr. Liviu-Bogdan CIUCĂ

 RAPORT
 asupra
Propunerii legislative pentru modificarea şi completarea art.27 din Ordonanţa nr.2/2001 privind regimul juridic al contravenţiilor, cu modificările şi completările ulterioare
În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități, a fost sesizată spre dezbatere în fond, cu Propunerea legislativă pentru modificarea şi completarea art.27 din Ordonanţa nr.2/2001 privind regimul juridic al contravenţiilor, cu modificările şi completările ulterioare, trimisă cu adresa nr. Pl-x 113/2026 din 2 martie 2026, înregistrat cu nr.7c-13/138/03.03.2026.
Camera Deputaților este Cameră decizională, potrivit prevederilor art.75 din Constituția României, republicată și ale art.92 alin. (9) din Regulamentul Camerei Deputaților, republicat, cu modificările și completările ulterioare.
Senatul, în calitate de primă Cameră sesizată, a respins propunerea legislativă în ședința din ziua de 25 februarie 2026.
Guvernul nu susține adoptarea acestei inițiative legislative.
Consiliul Legislativ a avizat favorabil propunerea legislativă, conform avizului nr.1009 din 08.12.2025.
Consiliul Economic și Social a avizat negativ proiectul de lege, conform avizului nr. 7173 din 26.11.2025.
Comisia pentru drepturile omului, culte și problemele minorităților naționale a avizat negativ propunerea legislativă, conform avizului cu nr. 7c-6/155/11 martie 2026.
Propunerea legislativă are ca obiect de reglementare modificarea şi completarea art.27 din Ordonanţa Guvernului nr.2/2001, în sensul stabilirii unor reguli referitoare la modalitatea de comunicare a procesului-verbal de constatare a contravenţiei şi de aplicare a sancţiunii. 
În conformitate cu prevederile art. 62 din Regulamentul Camerei Deputaților, republicat, cu modificările și completările ulterioare, membrii Comisiei juridice, de disciplină și imunități au examinat inițiativa legislativă în ședința desfășurată în sistem mixt în data de 19 mai 2026.
La ședința Comisiei juridice, de disciplină și imunități deputații au fost prezenți conform listei de prezentă.
În urma dezbaterilor, membrii Comisiei juridice, de disciplină și imunități au hotărât, cu majoritate de voturi, să transmită plenului Camerei Deputaților un raport de respingere a Propunerii legislative pentru modificarea şi completarea art.27 din Ordonanţa nr.2/2001 privind regimul juridic al contravenţiilor, cu modificările şi completările ulterioare.
În raport cu obiectul și conținutul reglementării, inițiativa legislativă face parte din categoria legilor ordinare.

	                  SECRETAR,

	Prof. Univ. Dr. Liviu-Bogdan CIUCĂ 
	                 Neagu Petre-Emanoil

              Consilier parlamentar,                                                                                                                                    
Ruxandra Dumitrașcu

